《冷水铺》
清代·金志章

秋江渌净不可唾，远近碧玉相因依。白鸥傍桨自双浴，黄蝶逆因还倒飞。

人家尽向翠微住，舟楫适从湘口归。仙山十里总图画，叹乃一声烟景稀。

作者简介：清浙江钱塘人，初名士奇，字绘卣，号江声。雍正元年举人，由内阁中书迁侍读，出为直隶口北道。工诗，与杭世骏、厉鹗齐名。性闲旷，山行终日不厌，人目为“烟霞水石间客”。有《江声草堂诗集》。